CELEX: 62011CN0149
Language: lv
Date: 2011-03-28 00:00:00
Title: Lieta C-149/11: Lūgums sniegt prejudiciālu nolēmumu, ko 2011. gada 28. martā iesniedza Gerechtshof ’s-Gravenhage (Nīderlande) — Leno Merken B.V./Hagelkruis Beheer B.V.

18.6.2011   
            
            
               LV
            
            
               Eiropas Savienības Oficiālais Vēstnesis
            
            
               C 179/10
            
         Lūgums sniegt prejudiciālu nolēmumu, ko 2011. gada 28. martā iesniedza Gerechtshof ’s-Gravenhage (Nīderlande) — Leno Merken B.V./Hagelkruis Beheer B.V.
   
   (Lieta C-149/11)
   2011/C 179/18
   Tiesvedības valoda — holandiešu
   
      Iesniedzējtiesa
   
   
      Gerechtshof ’s-Gravenhage
   
   
      Lietas dalībnieki pamata procesā
   
   
      Prasītāja: Leno Merken B.V.
   
   
      Atbildētāja: Hagelkruis Beheer B.V.
   
   
      Prejudiciālie jautājumi
   
   
               1)
            
            
               Vai Regulas (EK) Nr. 207/2009 par Kopienas preču zīmi (1) 15. panta 1. punkts ir jāinterpretē tādējādi, ka, lai konstatētu Kopienas preču zīmes faktisku izmantošanu, pietiek ar to, ka preču zīme tiek izmantota vienā dalībvalstī tiktāl, ciktāl šī izmantošana — ja tā būtu valsts preču zīme — attiecīgajā dalībvalstī ir uzskatāma par faktisku izmantošanu (skat. Kopīgo paziņojumu Nr. 10 par Padomes 1993. gada 20. decembra Regulas [EK] Nr. 40/94 (2) 15. pantu un vadlīnijas par iebildumu procesu ITSB)?
            
         
               2)
            
            
               Ja atbilde uz pirmo jautājumu ir noliedzoša, vai iepriekš minētā Kopienas preču zīmes izmantošana vienā dalībvalstī nekad nevar tikt uzskatīta par faktisku izmantošanu Kopienā Regulas (EK) Nr. 207/2009 15. panta 1. punkta izpratnē?
            
         
               3)
            
            
               Ja Kopienas preču zīmes izmantošana vienā dalībvalstī nekad nav uzskatāma par faktisku izmantošanu Kopienā, kādas prasības papildus citiem faktoriem, izvērtējot faktisku izmantošanu Kopienā, ir jāattiecina uz teritorijas, kurā preču zīme tiek izmantota, lielumu?
            
         
               4)
            
            
               Vai — pretēji iepriekš minētajam — regulas par Kopienas preču zīmi 15. pants ir jāinterpretē tādējādi, ka, izvērtējot faktisku izmantošanu Kopienā, konkrētu dalībvalstu teritorijas robežas nav jāievēro vispār (un ir jāņem vērā, piemēram, tirgus daļas [preču tirgus/ģeogrāfiskais tirgus])?
            
         
      (1)  OV L 78, 1. lpp.
   
      (2)  Padomes 1993. gada 20. decembra Regula (EK) Nr. 40/94 par Kopienas preču zīmi (OV 1994, L 11, 1. lpp.).